Tasnilest taḍrisant d tanga n tesnilest, isuɣad-is d tasleḍt n wassaɣ yetteqqnen gar tefyar n tugzimt (tugzimt d tagrumma n tefyar yetteqqnen s yilsawalen, akken ad d-iban usfari n tigawin d tikta n umaru, assaɣ-a yettili diɣen s yisuraz yetteqnen gar-sent), neɣ n uḍris: allalen i d-yesbganen asezdi d tenmeẓla taḍrisant n tugzimin n uḍris d ilsawalen d yisuraz, tasnilest taḍrisant teɛna iḍrisen mačči d tifyar. Jean Michel ADAM, yefka-as-d tabadut-a: «aḍris d amseḍfer n tefyar ta deffir ta yeqqnen s yilsawlen i d-yessebganen asfari n tigawin d tikta, akked yisuraz yetteqnen gar tugzimin n uḍris.»9, ɣef aya tasniles taḍrisant d tiẓiṛi yerzan tuddsa n uḍris. MEKSEM Zahir, yefka-d tidmi-s ɣef tanga-a: «Sumata, tanga-a terra azal ameqqran i tuddsa n uḍris deg talɣa-s tamatut, deg tama, yes-s ara nessiweḍ ad negzu amek tettwasemres tutlayt deg uḍris deg talɣa-s yemden, deg tama nniḍen, tasniles taḍrisant tettak-d tisura i 8 OUSSALEM.M.O, Asarag ɣef usuqel ɣer tmaziɣt i yemneɣmisen n Ṛadyu tis snat, tasdawit MULUD MAMMERI,